
ДО
ДОБРИЧКИ ОБЩИНСКИ СЪВЕТ


ДОКЛАДНА ЗАПИСКА
От Соня Иванова Георгиева
Кмет на Община Добричка, град Добрич


Относно: Осигуряване на временен безлихвен заем от бюджетната сметка на Община Добричка 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Добричка е партньор на Община град Добрич по проект №   BG16FFPR002-2.004-0016 –С001„Разширение и надграждане на система за разделно събиране и компостиране на биоразградимите отпадъци на общините Град Добрич, Добричка и Крушари“ и изпълнява Административен договор № Д-34-57/04.09.2025г. за предоставяне на безвъзмездна финансова помощ по Програма „Околна среда“ 2021-2027 г., съфинансирана от Европейския фонд за регионално развитие и Кохезионния фонд на Европейския съюз по процедура чрез директно предоставяне на конкретен бенефициент BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци - втора“.		 
В дейност „ Разширение и надграждане на система за разделно събиране и транспортиране на битовите биоразградими отпадъци“ е заложено Община Добричка  да закупи два броя Специализирани сметоизвозващи автомобила с надстройка 16куб.м. и 335бр. Кафяви контейнери за разделно събиране на биоразградими отпадъци с вместимост 1,1куб.м. 
Проведени са процедури за избор на изпълнител по ЗОП и са сключени два договора: Договор № 159 от 29.10.2025г. за възлагане на  „Доставка на кафяви контейнери за разделно събиране на биоразградими отпадъци с вместимост 1,1м3 в рамките на проект „Разширение и надграждане на система за разделно събиране и компостиране на биоразградимите отпадъци на общините Град Добрич, Добричка и Крушари“-335броя“ на стойност 45 588,62 евро и срок на доставка до 60/шейсет/ дни от получаване на възлагателно писмо от Община Добричка. Плащането се извършва чрез аванс от 10% и остатък от 90% се изплаща в тридесет дневен срок след доставката и подписване на всички изискуеми документи. Гаранционният срок е двадесет и четири месеца от подписване на приемо- предавателния протокол.
Договор № 158 от 22.10.2025г. за възлагане на обществена поръчка за  „Доставка на специализиран сметоизвозващ автомобил с надстройка16 куб.м.  в рамките на проект „Разширение и надграждане на система за разделно събиране и компостиране на биоразградимите отпадъци на общините Град Добрич, Добричка и Крушари“, финансиран  по програма „Околна среда“ 2021-2027- 2 броя“ на стойност 289 546,64 евро и срок на доставка 180/сто и осемдесет/ дни от получаване на възлагателно писмо от Община Добричка. Плащането се извършва в срок до тридесет дни от доставка на автомобилите и подписване на всички изискуеми документи. Гаранционният срок е тридесет и шест месеца от подписване на приемо- предавателния протокол.
Съгласно чл. 10, ал.1 от Условията за изпълнение по Програма „Околна среда“ 2021-2027 на Управляващия орган - МОСВ бенефициентът е длъжен да използва предоставената БФП, респ. придобитите активи по предназначение. В настоящият случай активите – 335бр. кафяви контейнери за разделно събиране на биоразградими отпадъци с вместимост 1,1м3 и 2 бр. специализирани сметоизвозващи автомобила с надстройка16 куб. м. не могат да бъдат ползвани по предназначени, а именно  преди  изпълнение на Дейност 8 „Надграждане с нова технология на съществуващата инсталация за компостиране с подобряване/модернизация на технологията за рециклиране на разделно събрани биоразградими битови отпадъци“  и въвеждане в експлоатация. Отговорна за изпълнение на тази дейност е община град Добрич, която към настоящия момент все още не е обявила процедура за избор на изпълнител по ЗОП. Поради описаната фактическата обстановка Община Добричка съзнателно не предприе стъпки за осигуряване на финансови средства за доставката на активите непосредствено след подписване на договорите, тъй като значителна част от гаранционният период щеше да изтече без същите да бъдат експлоатирани по предназначение. 
Съгласно чл. 114, ал.4 от ЗОП, когато след изтичане на 10-месечен срок от сключване на договора не е осигурено финансиране, договорът се счита за прекратен.
Като приложим разпоредбата за цитираните по- горе договори е видно, че този срок изтича на 22.08.2026г. и 29.08.2026г., поради, което възниква обоснована и обективна необходимост  за осигуряване на временен безлихвен заем от бюджета на Община Добричка, в размер от 271 681,29 евро  с цел възлагане и разплащане към изпълнителите по двата договора. 
Собственото участие на Община Добричка е в размер на 55 855,87 евро.
След отчитане на разходите и верифицирането им от УО , средствата ще бъдат възстановени по бюджетната сметка на общината, не по-късно от 20.12.2027 г.

Предвид гореизложеното предлагам следното,
	


ПРОЕКТ!

[bookmark: _GoBack]РЕШЕНИЕ:

На основание чл.21, ал.2  във вр. с ал.1, т.6 и от Закона за местното самоуправление и местната администрация (ЗМСМА), чл.104, ал.1, т.5 и ал.4 от Закона за публични финанси, Добрички общински съвет дава съгласие, както следва:

1.Да се предостави временен безлихвен заем в размер на 271 681,29 евро  от бюджетната сметка на Община Добричка, по сметката за Европейски средства на Община Добричка, за плащане на разходи по проект  № BG16FFPR002-2.004-0016 за предоставяне на безвъзмездна финансова помощ по Програма „Околна среда“ 2021-2027 г., съфинансирана от Европейския фонд за регионално развитие и Кохезионния фонд на Европейския съюз по процедура чрез директно предоставяне на конкретен бенефициент BG16FFPR002-2.004 „Мерки за изграждане, разширяване и/или надграждане на общински/регионални системи за разделно събиране и рециклиране на биоразградими отпадъци - втора“.		 
2. Средствата от временния безлихвен заем да се възстановят по бюджетната сметка на Общината след окончателното верифициране на разходите, но не по-късно от 20.12.2027 г.
3. Възлага на кмета на Община Добричка последващи законови действия.


ВНАСЯ,
СОНЯ ГЕОРГИЕВА
Кмет на Община Добричка


Съгласували:
Румяна Иванова - зам.-кмет ХДЕППИП
Дико Иванов – зам.-кмет ФСД
Таня Борисова – директор на дирекция ХДЕППИП
Веселка Петрова – директор на дирекция ФСД
Юрист при Община Добричка:

Изготвил: Росица Йорданова – началник на отдел ЕППИП
       Мануела Илиева – главен .специалист- счетоводител

